Frá kynningu Grænna skrefa í ríkisrekstri Umhverfis - og auðlindaráðuneytið , Landmælingar Íslands og Skipulagsstofnun eru fyrstu ríkisstofnanirnar til að aðlaga starfsemi sína Grænum skrefum í ríkisrekstri . Tíu aðrar stofnanir hafa skráð sig til leiks í verkefninu , sem hleypt var af stokkunum á Grand hótel Reykjavík í gær . Græn skref í ríkisrekstri snúast um að efla vistvænan rekstur ríkisins með kerfisbundnum hætti . Gestir á kynningu Grænna skrefa í ríkisrekstri voru áhugasamir . Grænt bókhald áranna 2011 – 2013 sýnir m.a. að verulega dregur úr pappírsnotkun þeirra stofnana sem skila grænu bókhaldi . Hið sama gildir um akstur og úrgang á sama tíma og hlutfall umhverfismerktra ræstiefna eykst til muna . Nánari upplýsingar um Græn skref í ríkisrekstri má finna á heimasíðu verkefnisins,www.graenskref.is